Skiep oor die skrywes | Leon von Moltke se blog
« Huisie (amper) teen die berg
Slaai uit ons tuin »
Skiep oor die skrywes
03/03/2011 deur leonvonmoltke
Soos 'n klippie bons oor 'n dam
Lankal terug, dit voel eintlik soos in ‘n ander lewe, het ek elke dag (en soms meer gereeld) “behoorlike” bloginskrywings gemaak, met stories en idees. Sulke lekker langes. Toe het ek begin agterkom, en dit het my frustreer, dat mense bloginskrywings lees soos wanneer jy ‘n plat klippie oor die water “skiep”. Almal tel net so die begin en einde en ‘n ietsie tussenin op en meeste van die tyd gaan enige multi-dimensionaliteit in ‘n bloginskrywing totaal verlore. Mettertyd het my bloginskrywings vervlak tot waar dit nou is; ‘n enkele sinnetjie en ‘n prentjie of twee. Ek mis nogal die behoorlik skryf, maar dit voel of daai deel van my brein toegeskroei is, asof ek nie eers daar kan inkom nie.
Posted in Uncategorized | 20 Kommentaar
op 03/03/2011 at 9:20 vm | Antwoord seegogga
Ek begin ook so voel. Ek kom agter dat blogging ‘n voltydse werk is. As jy almal se inskrywings lees, hou dit jou heeldag (nag) besig. As jy dit nie doen nie, voel jy skuldig. Jy wil tog immer he hulle moet jou goed ook lees. Dit kom weer terug by: Hoekom blog mens? Ek is sommer af as niemand kommentaar lewer nie.
Maar Leon, ek is ‘n sucker vir kinderboeke. Vertel tog nou meer van jou boekies, hoe jy by die skryf uitgekom het, wie geillustreer het, wie gedruk het ens ens ens. Ek is baie geinteresseerd.
op 04/03/2011 at 6:24 vm | Antwoord leonvonmoltke
Ek het nog net een boek geskryf Seegogga. Na vele moeilikheid met uitgewers het ek dit self uitgegee. Dis deur Elizabeth de Haas geillustreer, sy is ‘n wonderlike mens!
op 03/03/2011 at 11:25 vm | Antwoord Kerneels
Jy sien mos. Ek moet nog net finaal die doodskoot deur my blog stuur…
Maar ek mis die skrywery bitter erg.
op 04/03/2011 at 6:25 vm | Antwoord leonvonmoltke
Dis vir my regtig baie jammer. Dis so AF op die oomblik in daai hele omgewing.
op 03/03/2011 at 11:29 vm | Antwoord Kerneels
PS. Wat jy skryf van mense lees net begin, middel en dalk die einde… Ek het al gekry dat mense net kommentaar los na wat hulle uit die ander se kommentaar gelees het. Ek voel half besteel dan. Want hoekom dan die moeite doen om dit te skryf?
op 03/03/2011 at 1:29 nm | Antwoord PlaasJuppie
Hoekom die moeite doen? Want dit is iets wat jy geniet, en dit moet tog sekerlik die heel eerste oorweging wees? Skryf dit dan net vir jouself op Word…of skryf dit hier op Woordstoot waar jy die kommentaar opsie kan afskakel, maar moenie ophou solank as wat dit jou plesier/uitlaatklep/ontvlugting/terapie verskaf nie.
op 03/03/2011 at 4:16 nm Kerneels
Ek het eintlik bedoel “Hoekom dan die moeite doen om kommentaar te los/skryf”
Sien, hoe langer ek wegbly van my skryfwerk af, hoe swakker word my taalgebruik. 😉
op 03/03/2011 at 11:45 vm | Antwoord veralda
Ek het dit agtergekop in Desember 2009 toe ek die blog hieronder gepublish het, en niemand dit ‘gevang’ het nie.
“Waarheen wil jy gaan die vakansie?
Waar wil jy gaan eet?
Wat wil jy hê vir Kersfees?
En vir jou verjaarsdag?
En uit die lewe?
Ek kan dit glad nie onthou nie – dit sou my beslis opgeval het. Sal bietjie gaan loer.
op 08/03/2011 at 9:13 vm veralda
dalk het jy daai een ge’skiep’ 🙂
op 03/03/2011 at 1:24 nm | Antwoord PlaasJuppie
En omdat dit soveel minder tyd in beslag neem om daardie “one liner” op bakkiesboek te plak blog feitlik niemand meer nie.
op 04/03/2011 at 6:26 vm | Antwoord leonvonmoltke
Is miskien so. Orals om ons vervlak kommunikasie, miskien agv die oorvloed daarvan.
op 04/03/2011 at 12:00 nm boerinballingskap
Ek stem saam met hierdie stelling van jou. Agv tegnologie het ons ‘n totale aanslag van inligting elke dag en ek dink nie ons breins kan dit lekker verwerk nie. Die hele samelewing het ‘n kits-samelewing geraak en mense maak nie meer tyd vir die werklike oordenking van gedagtes nie. So verdrink die werklike waardering vir goeie skryfwerk binne die blogosfeer ook maar in die oseaan van oppervlakkigheid.
Maar glo, my daar is baie mense wat dalk jou blog lees en werklik waardering het. Mense wat nie noodwendig kommentaar lewer nie, maar wie jy tog verryk met jou skryfwerk.
op 03/03/2011 at 4:07 nm | Antwoord Xena Phoenix
Mens blog vir jouself.
Mens tel vinnig op wanneer iemand net op jou opskrif reageer en wanneer hulle regtig gelees het wat aangaan.
op 04/03/2011 at 6:27 vm | Antwoord leonvonmoltke
Baie vinnig ja!
op 08/03/2011 at 5:34 vm | Antwoord seegogga
Ek dink tyd is ‘n groot faktor. Dis nie dat mense nie wil lees nie, hulle wil! Maar hulle het nie tyd nie, daar is te veel te lees, te veel te doen, die lewe gaasn te vinnig aan , die dae te kort, die werk te veel…..
op 08/03/2011 at 8:36 vm | Antwoord Skiep oor die skrywes (met die beginsel van stof) « Leon von Moltke se blog
[…] Breyten Breytenbach se nuutste bundel, “die beginsel van stof” is onlangs vrygestel en vir my is daar soos altyd hope om my in te verlekker en in te neem. Dit het my ook weer laat dink aan my skrywe oor die vervlakking van my skryfwerk: […]
op 09/03/2011 at 8:43 vm | Antwoord toortsie
Ek geniet dit nog steeds baie om te blog. Soms, as ek haastig is, kan ek ongelukkig nie die erg lang goed lees nie, en vang dan net hier en daar. As dit iets is wat my trek, gaan ek dan, wanneer ek dalk meer tyd het, terug en lees dit behoorlik. Voel julle wat al lank blog, dat die bloggers minder raak? Juis omdat dit te veel tyd neem?
En soos seegogga skryf, mens voel skuldig as jy nie die ander se goed lees nie!!
Maar ek is mos eintlik nou met verlof! (Dis my “locum” wat hier gesels!! 🙂
op 09/03/2011 at 9:28 vm | Antwoord toortsie
Ek dink dis juis die langer skrywes, of die meer woorde, wat blogging meer genotvol maak as facebook, wat net 3 woorde is. Die mense wat blogs lees, soek meer, of dis hoe ek dit sien.
Ek het iewers in WordPress se vele raad blogs gelees dat as jy ‘n ding skryf wat lyk of dit regtig lank gaan word, jy dit eerder moet verdeel in korter stukkie en dan meer as een post maak. Soms is dit seker net nie moontlik nie!
Maar die feit bly dat daar mense is wat jou goed lees, of dit kort is of lank… en die fiet is ook dat jy as blog-eienaar of skrywer of wat dit ook al genoem word, bevredig moet voel.
Skryf! Moenie ophou nie! Skryf weer jou langer stukke soos wat jy daarvan hou
op 25/03/2011 at 10:18 vm | Antwoord Nog vragies « Toortsie se Blog
[…] Leon beskryf ook die “oppe en affe” waardeur blogskrywers gaan… […]